ACTUALIZARE 12:11. „Prin depunerea mandatului de către Victor Ponta, întregul guvern este demisionar. Vă informez că la comanda Ministerului Afacerilor Interne se află generalul magistrat Ilie Botoș” a spus Gabriel Oprea, după consultările de la Cotroceni.

„UNPR – ca întotdeauna, în probleme de securitate națională – îl sprijină pe președintele României. I-am transmis domnului președinte Klaus Iohannis întreaga disponibilitate a UNPR atât în desemnarea primului-ministru, în desemnarea viitorului guvern. Suntem total de acord și susținem alegerile anticipate. Susținem stabilitatea României. Orice formulă pe care președintele Klaus Iohannis – în dialog cu partidele politice, cu delegații din stradă ai poporului român – o va dori, va fi sprijinită de UNPR. Mă refer la prim-ministru, formula de guvern”, a adăugat Gabriel Oprea.

Gabriel Oprea a declarase, ieri, la Palatul Parlamentului, că nu va face parte din niciun Guvern, dar a precizat că UNPR va intra la negocieri pentru a face parte din viitoarea echipă guvernamentală.

„Eu, personal, nu voi mai face parte din niciun Guvern și este normal să fie așa, sunt solidar cu Victor Ponta, ne-am dat demisia, suntem o echipă guvernamentală. UNPR-ul nu-și schimbă cu nimic politica, rămâne un partid unit și care se ține de cuvânt. Partidul va intra în negocieri pentru a face parte din viitoarea echipă guvernamentală”, a explicat Gabriel Oprea.

Ilie Botoş este secretar de stat în Ministerul de Interne din martie 2014. Anterior a fost procuror militar în cadrul Secţiei Parchetelor Militare – Parchetul de pe lângă Înalta Curte de Casaţie şi Justiţie.

Ilie Botoș / FOTO: Agerpres

Informații importante din CV-ul noului șef al MAI, Ilie Botoș: